בעונה השנייה, אן והפלנטרים יוצאים למסע דרכים לבירת הדו-חיים, ניוטופיה, כדי ללמוד את סודות קופסת הקלמיטי ולמצוא דרך להחזיר את אן הביתה. שם, אן מתאחדת עם מרסי, אשר מציעה לעזור להחזיר את כוחה של התיבה באמצעות סדרה של מבחנים אשר מתקיימים בשלושה מקדשים שונים, כל אחד מהם מייצג את שלושת אבני החן שעל הקופסה, מבלי לדעת שהשליט הנוכחי של אמפיביה, המלך אנדריאס (קית ' דייוויד), יש בחשאי תוכניות משלו עבורם. בינתיים, סשה וגריים מתכננים לפלוש לניוטופיה ולהפיל את המלך, ובכך מאפשרים לקרפדות לשלוט על כל הדו-חיים. בפרק האחרון של עונה 2 מגלים לנו שאן קיבלה כוחות כחולים שמתגלים לאחר שהמלך אנדריאס זרק את ספריג מהחלון. לאחר מכן מרסי מצילה אותו אבל נהרגת לכאורה שאנדריאס דוקר אותה בזמן שהיא פותחת את הפורטל ואן והפלנטרים נשלחים לכדור הארץ.
בעונה השלישית, אן והפלנטרים מועברים לביתה של אן בפרברים של מזרח לוס אנג'לס. אן חייבת כעת לעזור למשפחת הצפרדע להסתגל לעולם האנושי ולשמור את זהותם בסוד, תוך חיפוש אחר דרך לחזור לאמפיביה ולעצור את פלישת אנדריאס ולהתמודד עם הממשלה שמתחילה לחשוד על פעילות של יצורים על טבעיים. למרות זאת, ללא ידיעתם, אנדריאס שלח רובוט להרוג את אן תוך שמירה על מרסי בהקפאה בתוך קפסולת קיפאון ולהשתמש בה לתוכניותיו העתידיות. לאחר שאן הביסה את הרובוט הרשויות מגלות על הצפרדעים ומתחילות לעקוב אחריהן, מה שמקשה להן עוד יותר להסתובב בחופשיות מחוץ לבית.
אולם במהלך הפרק השביעי, אוליביה ויונאן מצילות את מרסי ומשחררות אותה ממיכל ההתחדשות ומנסות להביא אותה למקום בטוח אך המשימה נכשלת ואנדריאס ידע מה קורה ומיד נותן לליבה להיכנס לתודעה שלה.
בפרק העשירי סוף סוף מגלים איך לפתוח פורטל לאמפיביה, אך במהרה אקס מגלה את הצפרדעים ורוצה לערוך בהם ניסויים. בשביל להציל את הפלנטרים, אן אוספת את כל החברים שהכירו במשך 10 הפרקים הקודמים ובעזרתם הם משחררים אותם ומשתמשים בכוחות הכחולים של אן לפתוח את הפורטל. כשאן והפלנטרים מגיעים לאמפיביה הם שמים לב לשינוי שנעשה באמפיביה במשך הזמן שהם לא היו - וורטווד נהרסה וכל תושביה גרים מתחת לאדמה במנהרות של בית פלנטר ונמצאים במחתרת שסשה מנהלת. אן וסשה מתאחדות ומשלימות. פרק לאחר מכן הם מתחילים מסע לאגד חיילים, ביניהם הקרפדות ששרדו את הקרב, ניוטים נודדים וצי של עשי פרפר.
בפרק 14 הליבה אומרת לאנדריאס להיפטר מזכרונות העבר ובדיוק אז מוצג פלאשבק שבו אנדריאס נזכר בעברו ואיך חברתו בגדה בו. בפרק זה הליבה מציעה לאנדריאס שיקרא להם דארסי (dark-מרסי).
בפרק 16 אן, סשה, הפלנטרים וכל המחתרת מגיעים לארמון ופוגשים פעם ראשונה את "דרסי" ונוכחים ברגע הגורלי שאנדריאס פותח את הפורטל לכדור הארץ וככה מצליחים לפלוש לתוכו. כתוצאה מכך, כדור הארץ עומד בסכנה, אך אן והפלנטרים מצליחים להביס את אנדריאס והליבה, אך הליבה בורחת ומשתלטת על הירח האדום בחזרה באמפיביה. לאחר מכן ולריאנה מגיעה לטירה בשביל לעזור להם עם תיבת הקלאמיטי. אן, סשה ומרסי טוענות את הכוחות שלהם. אן משתדרגת וגם סשה ומרסי אבל אף פעם לא הראו אותם עם כוחות. לאחר מכן כל אחת מהן מגלות מה הכוחות שלהם: הכוח של של סופר אן הוא לעשות חתולים כחולים עם כוח ענק, של סשה פונפונים של מעודדת ושל מרסי קוביות של משחק מבוכים ודרקונים.
הן לא מצליחות להביס את הליבה, אלא רק את העוזרים שלה. אחרי זה ספריג רוצה לפגוש את אן ועף על צפרובו בזמן שהיא מאחדת את כל האבנים ומעיפה משם את סשה ומרסי. היא הופכת לבלתי מנוצחת ומסבירה לספריג שהכל בסדר. אחרי זה היא מביסה את הליבה ומתה.
כולם בוכים ובזמן שאן בגן עדן היא נכנסת לבית שיש בו את כל הדברים האהובים עלייה ופוגשת שם את הרוח של האבנים הכחולים בדמות של דומינו שנותן לה הצעה להחליף אותו כשומר האבנים, אך אן מסרבת ונשלחת בתור כפילה בחזרה לאמפיביה וכולם מריעים לה שחזרה. מרסי אומרת שהאבנים נופצו לשלושה קריסטלים שאיתם הן יכלות לחזור לעולם שלהן, אך ניתן לעשות בקריסטלים שימוש אחד בלבד מה שאומר שהן לא יוכלו לחזור לאמפיביה אחר כך. ולריאנה פותחת את הפורטל וכל אחת מהבנות מקבלת זר בצבע של היהלום שלהן, נפרדות מהחברים שלהן וחוזרות לכדור הארץ. כעבור 10 שנים רואים באמפיביה איך הכול השתנה: פולי הופכת לצפרדע, ספריג גודל, הופ פופ מגדל חווה ואנדריאס עוזר לעיירה. כל תושבי וורטווד מגיעים לראות את חשיפת הפסל שיצרו לכבוד אן ואז הסצנה עוברת לכדור הארץ, בה רואים שאן בת 23 ועובדת בתור הרפטולוגית, שם היא פוגשת את סשה, שעובדת בתור פסיכולוגית, ומרסי שקנו לה דברים ליום הולדת. אחרי זה אן סשה ומרסי הולכות משם לחגוג ופה הסדרה נגמרת.
מדבבים.
בימוי הדיבוב העברי נעשה על ידי תומר שביט, והופק על ידי ענבר שטגר עזרא.
הרי דסקו
הרי דסקו (באנגלית: Desko Mountains) הם רכס הרים באי רוטשילד, שמצפון מערב לאי אלכסנדר, שבאנטארקטיקה.
אורכו של הרכס 37 קילומטרים בכיוון צפון-מערב - דרום-מזרח, בין פסגת בייטס לפסגת אוברטון.
שיא גובהם של ההרים בפסגת אניגמה שברכס פורנייר, המתנשאת לגובה של 1,000 מטרים מעל פני הים; הפסגה ה-4,102 בגובהה באנטארקטיקה.
ההרים מצויים מזרחית למפרץ לאזארב, ובסמוך לפסגת גווארד, פסגת שנק, פסגת מוריל, ופסגת תומה.
היסטוריה.
גילוי ומיפוי ההרים.
ההרים התגלו ממרחק על ידי פביאן גוטליב פון בלינגסהאוזן בשנת 1821, ועל ידי ז'אן-באטיסט שארקו בשנת 1909, אולם לא היה ברור אם מדובר בהרים או ברכס.
הרכס צולם מהאוויר על ידי צי ארצות הברית במהלך מבצע קפיצה לגובה, ועל ידי משלחת החקר האנטארקטית רון, בשנת 1947.
הרכס מופה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר אלה.
הרכס מופה בשנית על ידי צי ארצות הברית בשנת 1966, ושוב בהתבסס על תצלומי לווין לנדסאט בשנת 1975.
מקור השם.
שמו של הרכס ניתן לו על ידי הוועדה המייעצת לשמות אנטארקטיים.
הרכס נקרא על שמו של דניאל א. דסקו (Daniel A. Desko), מצי ארצות הברית, שהיה מפקד טייסת VXE-6 במהלך מבצע דיפ פריז בשנת 1977, ומפקד מטוס LC-130 בשנת 1976.
לקריאה נוספת.
• Damien Gildea, Antarctic Peninsula - Mountaineering in Antarctica: Travel Guide
וילה מצחיקולה
וילה מצחיקולה (או וילה ויליקולה במקור: Villa Villekulla) הוא מבנה בדיוני המשמש כביתה של בילבי, דמות בסדרת ספרים באותו שם מאת סופרת הילדים השוודית אסטריד לינדגרן. בילבי גרה במבנה עם סוסה ועם קופה, מר נילסון. מחוץ לביתה גדל עץ המניב משקה לימונדה.
שמו של הבית.
במקור נקרא הבית "Villa Villekulla". בגרסאות העבריות של בילבי שונה שמו בין גרסה אחת לאחרת: בתרגום הראשון, "גילגי", נקרא הבית "בית הקונדס". בדיבוב העברי של סדרת הטלוויזיה מ-1969 נקרא "וילה מצחיקולה". מאז, המתרגמת תמר שלמון נהגה גם כן להשתמש בשם הזה כשתרגמה את סדרת הספרים. כשיצא "" ב-1997 תורגם שמו של הבית לשם "וילה וילקולה" כאשר בילבי טוענת כי "נכון שמתאים לו וילה מצחיקולה?". מתרגמת ובמאית הדיבוב של הסרט, שפרירה זכאי, הייתה זו שגם תרגמה את הנוסח העברי לדיבוב של סדרת הטלוויזיה מ-1969. מאז ואילך, שרון כהן, שהיה במאי הדיבוב של סדרת ההנפשה המבוססת על הסרט מ-1997, ודנה כספי השאירו את שם הבית כ"וילה וילקולה".
הבית בסדרת הטלוויזיה.
הבית בו השתמשו בסדרת הטלוויזיה ובסרטים בכיכובה של אינגר נילסון ממוקם בויבל באי גוטלנד בשוודיה. עד 1970, מוקם הבית בגינה בגדוד גוטלנד (P 18) בדרום ויסבי. לאחר מכן הועבר הבית במרחק שלושה קילומטרים אל מקום ההסרטה של סדרת הטלוויזיה בילבי, שם הבית עומד עד היום. הגינה בה הוסרטה הסדרה, בה עמדה "וילה מצחיקולה" עדיין קיימת. כיום גדלים שם עצי אורן.
פסגת גווארד
פסגת גווארד (באנגלית: Goward Peak) היא פסגה חדה ממזרח למצוק פורנייר, בהרי דסקו שעל האי רוטשילד, שבאנטארקטיקה.
גובהה של הפסגה 500 מטרים מעל פני הים; והיא ההר ה-5,118 בגובהו באנטארקטיקה.
היסטוריה.
גילוי ומיפוי הפסגה.
הפסגה נסקרה ומופתה על ידי הסקר האנטארקטי הבריטי בין השנים 1975–1977.
מקור השם.
שמה של הפסגה ניתן לה על ידי הוועדה המייעצת לשמות אנטארקטיים.
הפסגה נקראת על שמו של ריצ'רד פ. גווארד (Richard F. Goward), שהיה קצין המבצעים באונייה שוברת הקרח של משמר החופים של ארצות הברית USCGC "Glacier" (WAGB-4) במהלך מבצע דיפ פריז, בשנת 1969.
מגפת הקורונה בישראל
מגפת הקורונה בישראל היא חלק מהתפרצות מגפת הקורונה העולמית. החולה המאומת הראשון בישראל נרשם ב-27 בפברואר 2020.
ביולי 2021 החליט שר הבריאות ניצן הורוביץ למנות את הרופא הדרוזי-ישראלי פרופ' סלמאן זרקא לתפקיד "פרויקטור הקורונה" (ראש תוכנית "מגן ישראל"), במקום קודמו פרופ' נחמן אש.
רקע.
מגפת הקורונה היא מגפה עולמית של מחלת נגיף קורונה 2019.
הנגיף, מזן SARS-CoV-2, עבר תחילה על פי הערכה מבעלי חיים נגועים לבני אדם, שהחלו להעביר את המחלה מהאחד לשני. הנגיף זוהה לראשונה בדצמבר 2019 בעיר ווהאן, הרפובליקה העממית של סין (ככל הנראה האדם הראשון שחלה בכך נדבק במהלך נובמבר 2019 באזור ווהאן). הנגיף התפשט תחילה ברחבי סין בין סוף 2019 עד סוף ינואר 2020, ומקרים ראשונים של הדבקות מחוץ לסין זוהו במהלך פברואר 2020, אך בעיקר במהלך מרץ 2020.
ציר זמן.
הגל הראשון.
תחילת 2020.
ב-27 בינואר חתם שר הבריאות יעקב ליצמן על צו, לפי פקודת בריאות העם, המוסיף את נגיף קורונה החדש לרשימת המחלות בעלות חשיבות בין-לאומית המחייבות הודעה מיידית.